شەفەق نیوز/ وەڕێەوبەرایەتی دژەتیرۆر لە ئاسایش هەولێر، ئمڕوو چوارشەممە، لەناوداین زیاتر لە ١٢٠٠ کیلوگرام لە جۊراجور مادەیل هوشبەری راگەیان،  ک وەرجەیە هاتیەسە ناو هەرێم، و دیاری کرد ک لەناوداینەگە دویای ئەوە هات ک خوازین وەی بەڵگەیل تاوانیە نەمەن، وبازرگانەیل هووشبەری خریانە دادگا.
کەیوان تەوفیق وەڕیەوبەر دژەتیرۆر لە ئاسایش هەولێر لە کۆنگرەیگ رووژنامەوانی ئاژانس شەفەق نیوز ئامادەی بوی وت: بڕیار دایمن مادەیلیگ هووشبەری ک وە زیاتر لە یەک تەن و دووسەد کیلوگرام مەزەنە کریەێد لەناو بەیمن، ک ٨٨٣ کیلوگرام کریستال، ٢ ١٠٦ کیلوگرام تریاک، و ١٧ کیلوگرام حەشیشە، و ١٥ کیلوگرام کیتامین لەناویان بویە، وەگەرد حەپ ترامادۆل هوشبەر ک شمارەگەی رەسێدە ١٤٣ حەپ، و ٨٤ حەپ شیوانن، وەگەرد چشتەیلیگ نووشین ئەرا هوشبوری.
تەوفیق وتیش: بڕیار لەناوداین ئی مادەیلە دویای یەکلاکردنەوەی باوەتەیل هوشبەری لە دادگایک هات، و توومەتبارەیل لە بازرگانەیل و کەسەیلیگتر هەواڵەی دادگا کریان تا سزای خوەیان بوەن.
پەیامنێر ئاژانس شەفەق نيوز ک ئامادەی لەناوبردنەگە بوی وت: کار لەناوداینەگە وە ئامادەبۊن دەسەی سەرپەرشتیار لەبان لەناوبردن ئی مادەیل هوشبەریە وەڕیەو چگ ک بڕیگ دادوەر و میدیایل راگەیانن لەناویان بوی.
